b'\n_START_ARTICLE_\nIvo Daneu\n_START_SECTION_\nKlub\n_START_PARAGRAPH_\nSvojo ko\xc5\xa1arkarsko pot je za\xc4\x8del v Mariboru, kjer je med letoma 1949 in 1956 igral za Branik, nato pa se je preselil v Ljubljano, natan\xc4\x8dneje k takratni A\xc5\xa0K Olimpija, s katero je \xc5\xa1estkrat v letih 1957, 1959, 1961, 1962, 1966 in 1970 osvojil naslov prvakov jugoslovanske lige.\n_START_SECTION_\nZmagoslavna reprezentanca Jugoslavije\n_START_PARAGRAPH_\nSkupaj je za jugoslovansko reprezentanco v letih 1956 do 1970 odigral 209 mednarodnih tekem. Z reprezentanco je na evropskih prvenstvih osvojil srebrne medalje v letih 1961, 1965 in 1969 ter bronasto leta 1967, na svetovnih prvenstvih pa srebrni medalji leta 1963 in 1967 (1967 je bil izbran za najbolj\xc5\xa1ega igralca prvenstva), vrhunec kariere pa je dosegel z zlato medaljo leta 1970 na prvenstvu v Ljubljani, potem ko je Jugoslavija v odlo\xc4\x8dilni tekmi premagala ZDA.\n_START_SECTION_\nPo aktivnem igranju\n_START_PARAGRAPH_\nPo kon\xc4\x8dani karieri je bil od 1970 do 1971 trener Olimpije, nato pa je v letu 1972 ponovno zaigral v Rudarju iz Trbovelj._NEWLINE_4. oktobra 1990 je kot prvi poslanec socialistov predlagal plebiscit o samostojnosti Slovenije._NEWLINE_Leta 2004 je soustanovil politi\xc4\x8dno dru\xc5\xa1tvo Forum 21._NEWLINE_Leta 2007 je bil sprejet v Mednarodni ko\xc5\xa1arkarski hram slavnih._NEWLINE_Ko\xc5\xa1arko je uspe\xc5\xa1no igral tudi njegov sin Jaka, ki je tako kot o\xc4\x8de branil barve Olimpije in je spadal v prvo generacijo igralcev za Slovenijo._NEWLINE_Avgusta 2013 mu je slovenski predsednik Borut Pahor podelil zlati red za zasluge Republike Slovenije z obrazlo\xc5\xbeitvijo\xc2\xa0\xc2\xbbne le zaradi \xc5\xa1tevilnih uspehov, ampak tudi zato, ker je dajal spodbudo mladim rodovom ko\xc5\xa1arkarjev in drugih \xc5\xa1portnikov in ker je pomagal pri uveljavljanju Slovenije na svetovnem \xc5\xa1portnem prizori\xc5\xa1\xc4\x8du.\xc2\xab\xc2\xa0'